תרד

תרד (שם מדעי: Spinacia oleracea) הוא צמח חד שנתי בעל עלים ירוקים המשמש למאכל ולרפואה. מקור הצמח הוא ממרכז אסיה והוא גדל באזורים ממוזגים וגם בישראל. לתרד שלושה זנים עיקריים המסווגים על פי סוג העלים. טעמם של העלים וההרכב התזונתי שלהם משתנים לפי עונות השנה. מתרד אפשר להכין פשטידות וקציצות מסוגים שונים. בקרב היהודים ההרריים מכינים מתרד מאכל מסורתי לפסח בשם תרה. מאכל זה התקבל כמאכל הלאומי של דאגסטן. התרד פופולרי מאוד גם במטבחים של חבל הבלקן והים האגאי, ומופיע במאכלים כגון הספנקופיטה והספנוקוריזו במטבח היווני, והבולמאס והרביקוס במטבח היהודי ספרדי. לפי אמונה נפוצה, אכילת תרד מוסיפה ברזל לתזונה, אך הדבר אינו בהכרח נכון. במנת הגשה של 60 גרם עלים מבושלים יש 1.9 מ"ג ברזל בלבד – כמות דומה לעלים ירוקים אחרים. ניתן לייחס את האמונה בדבר כמות הברזל הגדולה בתרד לטעות רישום המדידה של המדען אריק וון-וולף במחקרו משנת 1870, שמיקם את הנקודה העשרונית בתוצאת המדידה שלו ספרה אחת ימינה ממקומה, דבר שהביא לתוצאה של כמות ברזל הגדולה פי 10 מערכה האמיתי. בנוסף, החומצה האוקסלית שבתרד סופחת ברזל, כך שתרומת התרד לצורכי הגוף בברזל נמוכה. לעומת זאת במחקרים שנעשו נמצא כי תרד עשוי לשפר את בריאות הלב והשרירים עקב נוגד חמצון חשוב שנמצא בו בשם C0-Q10[2][./תרד#cite_note-2 [2]]. לתרד כמות גדולה של סידן, אך החומצה האוקסלית שבו קושרת את הסידן ומאטה משמעותית את ספיגתו בגוף. בתרד יש ערך תזונתי גבוה והוא מכיל כמות גבוהה של ויטמינים ומינרלים ביניהם מגנזיום, ויטמין A, ויטמין K (שלא מומלץ לנוטלי קומדין עקב הפחתת האפקט התרפואיטי), חומצה פולית, סיבים תזונתיים, ונוגדי חמצון. לתרד שלושה זנים למאכל: עליו מסולסלים, ירוקים כהים ופריכים למגע. עליו גדולים וחלקים, והוא קל לניקוי יותר מהסאבוי. נהוג לשווק אותו בצעירותו (עלי בייבי תרד) או בקופסאות שימורים. הרכבה של הזנים הקודמים. דומה במראהו לסאבוי, אך קל יותר לניקוי. אזכור מפורסם של התרד בתרבות הפופולרית הוא בסדרה המצוירת פופאי המלח. גיבור הסדרה, פופאי, נעזר באכילת תרד כדי להיחלץ ממצבי ביש אליהם הוא או חבריו נקלעים. כאשר מוצא עצמו פופאי בצוק העיתים, הוא שולף פחית שימורי תרד ואוכל את תוכנה (לרוב, תוך לחיצת הפחית הסגורה באגרופו, כך שהמכסה נבקע ותכולת הפחית מתעופפת ישירות לפיו). אכילת התרד מקנה באופן מיידי לפופאי כוחות פיזיים חזקים ביותר, גם אם לזמן קצר בלבד, המאפשרים לו לגבור על אויביו ולהחלץ מצרה. הבחירה בתרד, כמזון רב בריאות המקנה כוחות יוצאי דופן, נבעה ככל הנראה מתפישה מוטעית אודות כמות הברזל בתרד. תפישה זו רווחה בשנות ה-30 של המאה ה-20 (השנים שבהן נכתבה והופקה הסדרה המצוירת) והופרכה רק שנים לאחר מכן. תרד נמכר ברשתות השיווק גם כצרור עלים, ולכן רגיש למגוון מזיקים, שאינם מוסרים תמיד טרם השיווק. המזיקים שניתן למצוא בתרד הם זחלים ורמשים קטנים. שטיפה קלה במים עם חומץ תנקה היטב את העלים. תרד, כמו גידולי עלים אחרים, מרוסס באופן תדיר בחמרי הדברה המכילים זרחן. לכן יש המעדיפים לצרוך תרד מגידול אורגני. תרד, באתר ITIS (באנגלית) תרד, באתר NCBI (באנגלית) תרד, באתר האנציקלופדיה של החיים (באנגלית) תרד, באתר Tropicos (באנגלית) תרד, באתר GBIF (באנגלית) תרד, באתר The Plant List (באנגלית) תרד, באתר IPNI (באנגלית) תרד, באתר אנציקלופדיה בריטניקה (באנגלית) תרד באתר גאמון – צמחי מרפא ynet, מחקר: אכלו תרד - תמנעו מעצמכם סרטן העור, באתר ynet, 19 בדצמבר 2006 יעל גרטי, תרד, לא רק לפופאי - ארבעה מתכונים ירוקים, באתר ynet, 18 ביוני 2006 ארוחת ערב זריזה: פנה בעגבניות, תרד ושמנת (פרווה), באתר ynet, 20 במרץ 2007 הדיי עפאים, השקר של פופאי: מתכוני תרד, באתר nrg‏, 6 בינואר 2012 ערכים תזונתיים של תרד באתר FoodsDictionary דר. משה נחמני, ‏תרד כמקור לאנרגיה חלופית?, באתר "הידען", 28 ביולי 2014 מתכונים עם תרד, באתר FoodisGood מתכונים, 15 בדצמבר 2016 Maria Popova, The True Science of Spinach and What the Popeye Mythology Teaches Us about How Error Spreads, The Marginalian, ‏2013-07-02 (באנגלית אמריקאית) 7 סיבות לאכול תרד